Medium (sayt)

Medium — Evan Vilyams tərəfindən hazırlanmış və 2012-ci ilin avqustunda istifadəyə verilmiş A Medium Corporation-a məxsus Amerikan onlayn nəşr platforması. Platforma sosial jurnalistika nümunəsidir, həvəskar və peşəkar insanların və nəşrlərin hibrid kolleksiyasına və ya eksklüziv bloqlara və ya naşirlərə sahibdir və müntəzəm olaraq bloq hostu kimi qəbul edilir.

Əvvəllər Blogger və Twitter-ın həmtəsisçisi olmuş Vilyams, Medium-u ilk olaraq "Twitter"in maksimum 140 simvol limitindən (indi 280 simvoldur) daha uzun yazılar və sənədlər dərc etmək vasitəsi kimi tərtib edildi.

2021-ci ilin mart ayında Medium nəşr strategiyasına və biznes modelinə dəyişiklik etdiyini elan etdi. Bu dəyişiklik müstəqil yazarlara dəstəyi artıracaq, eyni zamanda onun nəşrlərində çalışan pullu jurnalistlərin sayını azaldacaq.
 Tarixi 
 2012–2016-cı illər 
Twitter-in həmtəsisçisi və keçmiş baş direktoru Evan Vilyams, istifadəçiləri Twitter-in o vaxtkı 140 simvol limitindən daha uzun yazılar yaratmağa təşviq etmək üçün Medium-u yaratdı. Layihə elan ediləndə Vilyams "İstehsal olunan məhsulların keyfiyyətinin yaxşılaşdırılmasında daha az irəliləyiş var" demişdi.

2013-cü ilin aprel ayına qədər Vilyams, vaxtının "98 faizini" tutan "Hekayəçi" vəzifəsi də daxil olmaqla, 30 tam ştatlı işçinin platformada işlədiyini bildirdi. Vilyams avqust ayına qədər saytın hələ də kiçik olduğunu bildirirdi, lakin o optimist idi və "Düşündürəcək yazıları olan insanlar üçün bunu mümkün qədər asanlaşdırmağa çalışırıq" demişdi.

Medium auditoriyasının sayını artırmaq əvəzinə, ziyarətçilərin saytı oxumağa sərf etdiyi vaxtı (2015-ci ilin martında 1,5 milyon saat) optimallaşdırmağa diqqət yetirirdi. Vilyams 2015-ci ildə unikal ziyarətçilərin veb trafikinin standart sayını "gördüyümüz iş üçün çox dəyişkən və mənasız bir rəqəm" adlandırmışdı. Şirkətin 2017-ci ilin may ayına olan məlumatına görə, Medium-un aylıq 60 milyon unikal oxucusu var.

Mediumda peşəkar redaktorlar və yazıçılardan ibarət redaksiya şöbəsi var idi, daha bir neçəsi podratçı kimi imzalanmış və müxtəlif nəşrlər üçün naşir kimi xidmət etmişdi. Matter San-Fransiskodakı Medium-un ofisindən idarə edilirdi və 2015-ci ildə Milli Jurnal Mükafatına namizəd olmuşdu. 2015-ci ilin may ayında Medium redaksiya büdcəsində ciddi ixtisarlar etdi, nəticədə platformada yerləşdirilən onlarla nəşr ləğv olundu və bir neçə nəşr platformanı tərk etdi.

2017-ci ildə Medium yalnız abunəçilərin daxil ola biləcəyi ödənişli məzmunu təqdim etdi. 2017-ci ildə Medium, istifadəçilərin bəyənmə düyməsi vasitəsilə öz məmnuniyyətlərini ifadə etdiklərinə görə müəlliflərə ödəniş etməyə başladı. Ödənişin hesablanma düsturu daha sonra oxucuların bəyənmə düyməsinə əlavə olaraq oxumağa sərf etdiyi vaxtı da daxil etmək üçün dəyişdirildi.

2016-cı ildə Medium, Mediumun özü də daxil olmaqla, çoxsaylı vebsaytlar üçün məzmun inteqrasiyası xidmətləri təminatçısı olan Embedly zəngin media yerləşdirmə platformasını satın aldı. Həmin il platformada 7,5 milyon yazı dərc edilib və 60 milyon oxucu media.com-dan istifadə edib.

 Həmçinin bax 
 Blogger
 Twitter
 İstinadlar 

 Xarici keçidlər 



Kateqoriya:2012-ci ildə yaranan saytlar